30/11/2566
เรื่อง ขอความอนุเคาระห์ในการปรับปรุงแก้ไขงานที่ สนง.เขตลาดกระบัง ยังดำเนินการไม่เรียบร้อย (ตั้งแต่ 4 ตุลาคม 2566 - 30 พฤศจิกายน 2566 ปัจจุบัน)
เรียน นายชัชชาติ สิทธิพันธุ์
ผู้ว่าราชการกรุงเทพมหานคร

ตามที่ สนง.เขต ลาดกระบัง ได้มาดำเนินการทำคันกั้น (ยางมะตอย) บริเวณทางเข้าออก ลาดกระบัง 36 (เคหะนคร) เมื่อวันที่ 4 ตุลาคม 2566 นั้น ได้ส่งผลกระทบกับผู้ใช้ยานพาหนะเข้าออก ได้รับความเสียหาย เช่น ชายบันไดรถยนต์ ตามรูป)ได้รับการกระแทกจนแตกเสียหาย และอื่นๆ ทำให้ประชาชนได้แจ้งให้ทาง สนง.เขต ให้เข้ามาแก้ไข โดยได้แก้ไขเมื่อวันที่ 5 ตุลาคม 2566 แต่การแก้ไขนี้ ยังแก้ไขไม่สมบูรณ์ คือ แนวระดับของแนวกั้น ในแนวราบเพื่อให้รถขึ้นและลง เมื่อเทียบกับจุดสูงสุด ยังมีระยะที่ต่างกัน ทำให้รถที่เข้าออก ยังพบกับอาการครูด ที่ใต้ท้องรถ (รถขับเลยจุดศูนย์กลาง ล้อหน้า กับตรงกลาง ก็ติดกับจุดตรงกลางของแนวกัน จึงทำให้รถได้รับความเสียหาย) ซึ่งทางข้าพเจ้าได้ร้องเรียนเรื่องดังกล่าว ตั้งแต่วันที่ 4 ตุลาคม 2566 เป็นต้นมาเพื่อขอให้ทางหน่วยงานที่รับผิดชอบได้เข้ามาดำเนินการแก้ไขเพิ่มเติม แต่ก็ไม่ได้รีบการแก้ไข ซึ่งทาง สนง.เขต ได้แจ้งข้อมูลกลับมาว่า ทางชุมชน ได้แจ้งว่า จะดำเนินดารต่อนั้น ข้าพเจ้าเห็นว่า ทางเขต ควรจะต้องคอยติดตามกับชุมชนด้วยว่าได้ดำเนินการแก้ไขเรียบร้อยแล้วหรือไม่ ไม่ใช่ว่า ทางชุมชนแจ้งว่าจะดำเนินการเองก็หมดภาระหน้าที่ที่ต้องรับผิดชอบเพราะว่า ยังมีการติดตามเรื่องของการแก้ไข

และรถที่ได้รับความเสียหาย (ชายบันได (สเกิร์ต) ซ่อมเสร็จก็ยังไม่ได้นำมาติด) เพราะรอการแก้ไขจากทางเขต เพราะเกรงว่าเมื่อทำการซ่อมเสร็จแล้ว และแนวคันกั้นยังเป็นอันเดิม ก็จะได้รับความเสียหายเพิ่ม (คชจ.ก็ต้องต้องจ่ายซ่อมเอง)

ดังนั้น ข้าพเจ้า จึงได้เรียนแจ้งมายังท่านชัชชาติ สิทธิพันธุ์ ผู้ว่าราชการ ได้โปรดให้ความอนุเคราะห์ในเรื่องของการแก้ไขปัญหาดังกล่าวด้วยครับ

จึงเรียนมาเพื่อโปรดพิจารณา

ขอแสดงความนับถือ

ขอบคุณครับ